text: [{"text_idx": "#000000", "text": "Vit tru\u0301gva, at or\u00f0 Guds er livandi og hevur kraft. Ti\u0301 vilja vit heita a\u0301 samkomuna, at lesa hendan tekstin, i\u0301 teirri vo\u0301n at teksturin, vi\u00f0 kraft Heilaga Andans kann uppbyggja, troysta, stu\u00f0la og a\u0301minna okkum i\u0301 hesum \u00f8rkymlandi d\u00f8gnum."}, {"text_idx": "#000001", "text": "Opinberingin 21Nu\u0301 sa\u0301 eg ny\u0301ggjan himmal og ny\u0301ggja j\u00f8r\u00f0, ti\u0301 hin fyrri himmalin og hin fyrra j\u00f8r\u00f0in vo\u0301ru farin burt; og havi\u00f0 var ikki longur. Eg sa\u0301 hin heilaga sta\u00f0, hitt ny\u0301ggja Jeru\u0301salem, koma ni\u00f0ur av Himli, fra\u0301 Gudi, tilgj\u00f8rdan sum bru\u0301\u00f0ur, i\u00f0 er pry\u0301dd fyri bru\u0301\u00f0go\u0301mi si\u0301num. Og eg hoyrdi r\u00f8dd fra\u0301 ha\u0301s\u00e6tinum; hon seg\u00f0i: \u201cHygg, bu\u0301sta\u00f0ur Guds er hja\u0301 menniskjunum! Hann skal bu\u0301gva hja\u0301 teimum; tey skulu vera fo\u0301lk Hansara, og Gud sja\u0301lvur skal vera hja\u0301 teimum og vera Gud teirra. Hann skal turka hv\u00f8rt ta\u0301r av eygum teirra; dey\u00f0in skal ikki vera longur, og hv\u00f8rki sorg, skri\u0301ggj ella pi\u0301na skal vera longur \u2013 ti\u0301 hitt fyrra er fari\u00f0.\u201d Hann, sum i\u0301 ha\u0301s\u00e6tinum sat, seg\u00f0i: \u201cHygg, Eg geri alt ny\u0301tt!\u201d Og Hann seg\u00f0i vi\u00f0 meg: \u201cSkriva! Ti\u0301 hesi or\u00f0 eru tru\u0301verd og sonn.\u201d Hann seg\u00f0i vi\u00f0 meg: \u201cTa\u00f0 er gj\u00f8rt! Eg eri alfa og omega, upphavi\u00f0 og endin. Eg skal geva hinum tysta at drekka fyri einki av keldu li\u0301vsvatnsins. Tann, i\u00f0 sigrar, skal arva hetta; Eg skal vera Gud hansara, og hann skal vera sonur Mi\u0301n. Men hini r\u00e6ddu, hini o\u0301tru\u0301gvu, hini vi\u00f0urstyggiligu, manndra\u0301parar, si\u00f0loysingar, gandakallar, avgudady\u0301rkarar og allir lygnarar \u2013 lutur teirra skal vera i\u0301 sjo\u0301num, sum logar av eldi og sva\u0301vuli \u2013 ta\u00f0 er hin annar dey\u00f0in.\u201d Ein av hinum sjey einglunum, sum h\u00f8vdu hinar sjey ska\u0301lirnar, i\u00f0 vo\u0301ru fullar av hinum sjey si\u0301\u00f0stu pla\u0301gunum, kom nu\u0301 til mi\u0301n, tala\u00f0i vi\u00f0 meg og seg\u00f0i: \u201cKom, eg skal vi\u0301sa t\u00e6r bru\u0301\u00f0rina, konu lambsins!\u201dHann fo\u0301r so \u2013 i\u0301 andanum \u2013 vi\u00f0 m\u00e6r ni\u00f0an a\u0301 sto\u0301rt, h\u00f8gt fjall og vi\u0301sti m\u00e6r hin heilaga sta\u00f0, Jeru\u0301salem, i\u00f0 kom ni\u00f0ur av Himli, fra\u0301 Gudi. Hann hev\u00f0i dy\u0301rd Guds, og hann skein sum dy\u0301rabarasti steinur, sum krystalkla\u0301rur jaspissteinur. Hann hev\u00f0i sto\u0301ran og h\u00f8gan mu\u0301r vi\u00f0 to\u0301lv portrum; vi\u00f0 portrini sto\u0301\u00f0u to\u0301lv einglar, og a\u0301 portrunum vo\u0301ru n\u00f8vn skriva\u00f0, n\u00f8vn hinna to\u0301lv \u00e6tta I\u0301sraelssona. Mo\u0301ti eystri vo\u0301ru try\u0301 portur, mo\u0301ti nor\u00f0ri try\u0301 portur, mo\u0301ti su\u00f0ri try\u0301 portur og mo\u0301ti vestri try\u0301 portur. Mu\u0301rur sta\u00f0arins hev\u00f0i to\u0301lv grundarsteinar, og a\u0301 teimum sto\u0301\u00f0u n\u00f8vn hinna to\u0301lv a\u0301postla lambsins. Hann, i\u00f0 tosa\u00f0i vi\u00f0 meg, hev\u00f0i ma\u0301l \u2013 gullr\u00f8r \u2013 fyri at hann skuldi ma\u0301la sta\u00f0in, portur hansara og mu\u0301r hansara. Sta\u00f0urin liggur i\u0301 fy\u0301rhyrningi; longd og breidd hansara eru li\u0301ka. \u2013 Hann ma\u0301ldi sta\u00f0in vi\u00f0 r\u00f8rinum: 12 000 stadiur \u2013 longd, breidd og h\u00e6dd hansara eru li\u0301ka. Hann ma\u0301ldi mu\u0301r hansara: 144 alin eftir menniskjama\u0301li \u2013 sum eisini er einglama\u0301l. Mu\u0301rur sta\u00f0arins var la\u00f0a\u00f0ur av jaspis, og sta\u00f0urin var reint gull, li\u0301kur reinum glasi. Grundarsteinar sta\u00f0armu\u0301rsins vo\u0301ru pry\u0301ddir vi\u00f0 alskyns dy\u0301rum steinum. Fyrsti grundarsteinurin var jaspis, annar safir, tri\u00f0i kalsedon, fjo\u0301r\u00f0i smaragd, fimti sardonyks, s\u00e6tti sardis, sjeyndi kry\u0301solit, a\u0301ttandi beryl, ni\u0301ggjundi topas, ti\u0301ggjundi kry\u0301sopras, ellivti hy\u0301asint, to\u0301lvti ametyst. Hini to\u0301lv portrini vo\u0301ru to\u0301lv perlur; hv\u00f8rt portri\u00f0 fyri seg var u\u0301r eini perlu. G\u00f8ta sta\u00f0arins var reint gull, sum kla\u0301rt glas. Eg sa\u0301 einki tempul i\u0301 honum; ti\u0301 tempul hansara er Harrin Gud hin Alvaldi og lambi\u00f0. Sta\u00f0num t\u00f8rvar ikki so\u0301l ella ma\u0301na at ly\u0301sa s\u00e6r, ti\u0301 dy\u0301rd Guds ly\u0301sir hann upp, og lambi\u00f0 er ljo\u0301s hansara. Fo\u0301lkasl\u00f8gini skulu ganga i\u0301 ljo\u0301si hansara, og kongar jar\u00f0arinnar skulu bera dy\u0301rd si\u0301na inn i\u0301 hann. Portur hansara skulu aldri ver\u00f0a stongd um dagin \u2013 ti\u0301 na\u0301tt skal ikki vera har. Dy\u0301rd og \u00e6ra tjo\u0301\u00f0anna skal ver\u00f0a borin inn i\u0301 hann. Einki o\u0301reint skal koma inn i\u0301 hann, og eingin, sum ger ta\u00f0, i\u00f0 vi\u00f0urstyggiligt er, ella gongur vi\u00f0 lygn \u2013 bert tey, sum skriva\u00f0 eru i\u0301 li\u0301vsbo\u0301k lambsins."}, {"text_idx": "#000002", "text": "Minnist til at bi\u00f0ja fyri hv\u00f8rjum \u00f8\u00f0rum!"}, {"text_idx": "#000005", "text": "Ny\u0301ggjastu u\u0301r Lurta og hygg"}]